Diari Oficial de la Generalitat Valenciana


Sumari del DOGV 6706, del 03-02-2012 (2012/1005)

RESOLUCIÓ de 31 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de València per a la modificació de l'autorització per canvi de titularitat del centre privat d'Educació Infantil denominat Pardalets, de València, que passarà a ser de titularitat municipal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6706

Data del DOGV
:   03-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1005


Data del document
:   31-01-2012

Organisme emissor
:   Conselleria de Presidència

Tipus de document
:   Resolució

Descriptors 

:   * centre d'ensenyament

RESOLUCIÓ de 31 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de València per a la modificació de l'autorització per canvi de titularitat del centre privat d'Educació Infantil denominat Pardalets, de València, que passarà a ser de titularitat municipal. [2012/1005]  
La Generalitat i l'Ajuntament de València han subscrit, després de la tramitació prèvia reglamentària, el 26 de desembre de 2011, el conveni per a la modificació de l'autorització per canvi de titularitat del centre privat d'Educació Infantil denominat Pardalets, de València, que passarà a ser de titularitat municipal.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0055/2012, i que figura com a annex d'esta resolució.  
  
  
València, 31 de gener de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni entre la Generalitat (Conselleria d'Educació, Formació i Ocupació) i l'Ajuntament de València per a la modificació de l'autorització per canvi de titularitat del centre privat d'Educació Infantil denominat Pardalets, de València, que passarà a ser de titularitat municipal  
  
València, 26 de desembre de 2011  
  
Reunits  
D'una part, José Ciscar Bolufer, conseller d'Educació, Formació i Ocupació, que actua en nom i representació de la Generalitat en virtut de l'acord adoptat pel Consell el dia 18 de novembre de 2011.  
  
D'una altra part, Rita Barberá Nolla, alcaldessa presidenta de l'Ajuntament de València, facultada per a este acte per l'acord de la Junta de Govern Local de l'Ajuntament del dia 23 de setembre de 2011.   
  
Manifesten  
  
1. L'Ajuntament de València va disposar el 24 de maig de 2011 sol·licitar a la Direcció General d'Ordenació i Centres Docents de la Conselleria d'Educació la modificació de l'autorització d'obertura i de funcionament del Centre d'Educació Infantil Pardalets, ubicat en l'edifici de propietat municipal situat al carrer Poeta Artola, s/n, i procedir al canvi de titularitat sense modificació final del centre a favor de l'Ajuntament de València, titular del Servici Públic Municipal d'Escola Infantil, que se subroga en els drets i les obligacions del centre mencionat davant de l'Administració educativa.  
Les condicions que possibiliten el canvi de titularitat queden justificades en el contracte subscrit el 28 de març de 2011 entre l'Ajuntament de València i el concessionari.  
  
2. La disposició addicional segona, punt 2, de la Llei Orgànica 8/1985, de 3 de juliol, Reguladora del Dret a l'Educació (BOE de 4 de juliol), establix que la creació de centres docents públics els titulars dels quals siguen les corporacions locals es realitzarà per conveni entre l'Administració educativa competent i les corporacions.   
Per això, en virtut de les competències que atorguen el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria d'Educació Formació i Ocupació i l'Ajuntament de València acorden subscriure el present conveni atenent les següents   
  
  
Clàusules  
  
Primera   
L'objecte del present conveni és la modificació de l'autorització del centre privat d'Educació Infantil de primer cicle Pardalets, codi 67032767, per canvi de titularitat, que passarà a ser íntegrament municipal, de conformitat amb la disposició addicional segona, punt 2, de la Llei Orgànica 8/1985, 3 de juliol, Reguladora del Dret a l'Educació (LODE) (BOE núm. 159, de 04.07.1985), amb les característiques, les ensenyances i la configuració que s'indiquen:   
Denominació genèrica actual: centre privat d'Educació Infantil de primer cicle   
Nova denominació genèrica: escola infantil de primer cicle   
Denominació específica actual: Pardalets  
Nova denominació específica: Pardalets  
Domicili: c/ Poeta Artola, s/n  
Localitat: València   
Província: València   
Codi: 69647751  
Titular cedent: Ana María Martín Medina  
Nou titular: Ajuntament de València   
Ensenyances: Educació Infantil de primer cicle   
Capacitat: 8 unitats amb un màxim de 115 places escolars, distribuïdes de les manera següent:   
- 2 unitats per a xiquets de 0-1 any, amb 16 places escolars.   
- 3 unitats per a xiquets d'1-2 anys, amb 39 places escolars.   
- 3 unitats per a xiquets de 2-3 anys, amb 60 places escolars.   
  
Segona   
Esta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'establixen els continguts educatius del primer cicle de l'Educació Infantil a la Comunitat Valenciana (DOCV de 3 d'abril).   
  
Tercera   
Correspon al titular de l'escola infantil la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que faça la Conselleria d'Educació, Formació i Ocupació per a la concessió de subvencions o ajudes econòmiques als centres d'Educació Infantil.   
  
  
Quarta   
L'escola Infantil se sotmetrà l'autoritat de la Conselleria d'Educació, Formació i Ocupació i de la Inspecció Educativa en els termes que preveu el títol VII de la Llei Orgànica 2/2006, de 3 de maig, d'Educació, que regula la inspecció del sistema educatiu, i tota altra normativa de desplegament que puga dictar-se sobre esta matèria.   
  
  
Quinta   
El titular de l'escola es compromet a:   
a) Complir el que establix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.   
b) Complir la normativa aplicable que establix els requisits mínims dels centres que impartisquen ensenyances de règim general.   
c) Seguir les directrius acadèmiques de l'Administració educativa per als centres dependents de la Conselleria d'Educació, Formació i Ocupació, així com a presentar cada curs acadèmic una programació general anual en què figuren les dades acadèmiques i administratives del centre.   
Així mateix, haurà de notificar a la Conselleria d'Educació, Formació i Ocupació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida al nou professorat.   
d) La custòdia d'expedients d'alumnes i tots els documents de caràcter acadèmic i administratiu que es generen.   
  
Sexta   
El present conveni produïx efectes el mateix dia que es firme; no obstant això, els efectes de canvi de titularitat es retrotrauran al 25 de març de 2011.  
  
Sèptima   
Les modificacions en les ensenyances, les instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, a falta d'una normativa específica per als centres docents públics, conforme al procediment regulat en el títol IV del Reial Decret 332/1992, de 3 d'abril. L'aprovació finalitzarà per resolució del conseller competent en matèria d'educació.  
  
En els casos supòsits en l'article 13.2 abans esmentat, s'instruirà un expedient que donarà lloc a una nova autorització, per al que haurà de subscriure's l'oportú conveni entre les parts.   
  
Octava   
El present conveni tindrà una duració indefinida i es podrà extingir, no obstant això, per qualsevol de les causes següents:   
a) Per mutu acord de les parts.   
b) Per incompliment de les obligacions assumides per l'Ajuntament.   
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.   
d) Per canvi de titularitat del centre o cessament de les activitats.   
Esta extinció produirà efectes a partir del final del curs escolar en què es produïsca la causa.   
En els supòsits previstos en els punts b i d, l'extinció requerirà la comunicació prèvia de la conselleria al titular de l'escola.   
  
Novena   
L'aplicació i l'execució d'este conveni, incloent-hi a este efecte tots els actes jurídics que pogueren dictar-se en desenrotllament o execució d'este, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de la conselleria competent per raó de la matèria.  
  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.   
  
  
Onze  
La present modificació de l'autorització per canvi de titularitat del centre privat d'Educació Infantil denominat Pardalets, de València, que passarà a ser de titularitat municipal, s'inscriurà en el Registre de Centres Docents de la Comunitat Valenciana.   
Com a prova de conformitat i perquè quede constància, ambdós parts firmen el present conveni en el lloc i la data consignats anteriorment.  
  
El conseller d'Educació, Formació i Ocupació: José Ciscar Bolufer.  
L'alcaldessa presidenta de l'Ajuntament de València: Rita Barberá Nolla.